fr sv hu hu hu hu hu sv hu hu hu hu pl hu ms hu hu hu hu hu hu hu hu hu hu hu hu hu hu hu hu hu hu hu hu hsb hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en am ar arz ru hbs_lat ca de eo es et eu fa fi fr hy id it ja ka lt ms nl nb pl pt ru hbs_lat hbs_lat sv tr fy ur zh zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2020. január 11.
Ugrás a navigációhoz Ugrás a kereséshez
Uruinimgina egy felirata csatornaépítésről tudósít
A Wikimédia Commons tartalmaz Uruinimgina témájú médiaállományokat.
Uruinimgina – régi olvasat szerint Urukagina – az ókori sumer városállam, Lagas uralkodója volt (kb. i. e. 2378-2371, a hosszú kronológia szerint; más forrásokban ur.i. e. 2435-2340[1] vagy i. e. 2400-2370[2] ), aki népmozgalomra támaszkodva elűzte a lagasi dinasztia utolsó tagját, Lugalandát. Az első évben az enszi, utána a lugal, azaz király címet viselte. A kistermelő parasztságot védő intézkedései, átfogó szociális reformjai és a papság korrupciója elleni fellépése miatt a papokkal összefogó ummai Lugalzageszi döntötte meg az uralmát.
Uralkodása első évében rögtön reformokat hajtott végre. Ennek eredeti szövegét nem ismerjük, de ismerjük több részletének átiratát, idézetét más feliratokból. Egyes vélemények szerint ez tekinthető a legrégebbi ismert „törvénykönyv”-nek. Előírásai korlátozzák a gazdagok és hatalmasságok önkényét. Előírja például, hogy ha egy gazdag vásárol egy alárendelttől, akkor ezüsttel kell fizetnie, de ha az alárendelt nem akar eladni, akkor nem kötelezhető erre. A papoknak megtiltotta, hogy a közösség – a köznép – kertjéből fát vagy gyümölcsöt vigyenek. Megtiltotta az uzsorát és az áruhalmozást. Biztonsági intézkedést tett a tolvajlás, rablások és gyilkosságok visszaszorítása érdekében. Előírta a temetések állami finanszírozását. Támogatta az árvákat és az özvegyeket.
↑ Az emberiség krónikája.
↑ Egyetemes történelmi kronológia
Ókori keleti történeti chrestomathia., Szerk.: Harmatta János, Budapest: Osiris. ISSN 1218 9855 (2003). ISBN 963 389 425 5
Kronológia. Magyar Nagylexikon Kiadó 2006. ISBN 963-9257-26-5
Az emberiség krónikája. Szerk. Bodo Harenberg. Budapest: Officina Nova. 1990. ISBN 963-7835-60-1
Csató Tamás et al.: Egyetemes történelmi kronológia az őstörténettől 1977-ig. Budapest: Tankönyvkiadó. 1981. ISBN 963-17-5523-1
Ókorportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Uruinimgina&oldid=22142809”
Az i. e. 25. században született személyek
Az i. e. 24. században elhunyt személyek
Hivatkozás erre a változatra
Hogyan hivatkozz erre a lapra?
A lap utolsó módosítása: 2020. január 11., 22:23
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.